02010X0630(04) — DA — 07.01.2012 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

Regulativ nr. 91 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af sidemarkeringslygter til motorkøretøjer og påhængskøretøjer dertil

omfattende al gældende tekst frem til:

Supplement 11 til den oprindelige udgave af regulativet — Ikrafttrædelsesdato: 15. oktober 2008.

INDHOLDSFORTEGNELSE REGULATIV 1. Anvendelsesområde 2. Definitioner 3. Ansøgning om godkendelse 4. Mærkning 5. Godkendelse 6. Almindelige forskrifter 7. Lysstyrke 8. Lysets farve 9. Prøvningsforskrifter 10. Ændringer af en type sidemarkeringslygte og udvidelse af godkendelse 11. Produktionens overensstemmelse 12. Sanktioner i tilfælde af produktionens manglende overensstemmelse 13. Endeligt ophør af produktionen 14. Navne og adresser på tekniske tjenester, der er ansvarlige for udførelse af godkendelsesprøvningerne, og på de administrative myndigheder 15. Overgangsbestemmelser ▼M1 BILAG Bilag 1 — Påkrævede minimumsvinkler for den rumlige lysfordeling Bilag 2 — Meddelelse om godkendelse eller nægtelse, udvidelse eller inddragelse af godkendelse eller endeligt ophør af produktionen for en type sidemarkeringslygte mærket SM1/SM2 Bilag 3 — Eksempler på udformning af godkendelsesmærker Bilag 4 — Fotometriske målinger Bilag 5 — Mindstekrav til metoder til kontrol af produktionens overensstemmelse Bilag 6 — Mindstekrav til prøvetagning ved en inspektør ▼B

1. ANVENDELSESOMRÅDE

Dette regulativ finder anvendelse på sidemarkeringslygter på køretøjer i klasse M, N, O og T ( 1 ).

2. DEFINITIONER

2.1. Definitionerne i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

2.2. »Sidemarkeringslygte«: en lygte, der skal gøre opmærksom på køretøjets tilstedeværelse set fra siden.

2.3. »Sidemarkeringslygter af forskellige typer«: lygter, som afviger på væsentlige punkter som:

a) fabriks- eller varemærke

b) karakteristika ved det optiske system (lysstyrkeniveau, lysfordelingsvinkler, type glødelampe, lyskildemodul osv.)

En ændring af en glødelampes farve eller af et filters farve udgør ikke en ændring af typen.

2.4. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier dertil, som er i kraft på tidspunktet for typegodkendelsesansøgningen.

3. ANSØGNING OM GODKENDELSE

3.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.

Efter ansøgerens valg kan det i ansøgningen specificeres, at anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse; disse forskellige monteringsbetingelser angives i meddelelsesformularen. I ansøgningen skal angives:

3.1.1. hvorvidt sidemarkeringslygten er beregnet til at udsende gult eller rødt lys.

3.2. For hver type sidemarkeringslygte skal ansøgningen ledsages af:

3.2.1. Tegninger (i tre eksemplarer), der er tilstrækkeligt detaljerede til, at lygtetypen kan identificeres, og med geometrisk angivelse af dens mulige placering(er) på køretøjet; den observationsakse, der ved prøvning skal tages som referenceakse (horisontalvinkel H = 0°, vertikalvinkel V = 0°); det punkt, der ved disse prøvninger skal anvendes som referencecentrum; de vertikale og horisontale tangenter på lysfladen og deres afstande fra lygtens referencecentrum. Tegningerne skal vise, hvor godkendelsesnummer og tillægssymboler tænkes anbragt i forhold til godkendelsesmærkets cirkel.

3.2.2. en kort teknisk beskrivelse, hvori, bortset fra lygter med ikke udskiftelig lyskilde, angives: a) den foreskrevne kategori af glødelampe(r); denne glødelampekategori skal være en af dem, som er angivet i regulativ 37 og ændringsserierne dertil, som er i kraft på tidspunktet for typegodkendelsesansøgningen og/eller b) den særlige identifikationskode for lyskildemodulet.

3.2.3. To prøveeksemplarer. Hvis der ansøges for sidemarkeringslygter, som ikke er identiske, men symmetriske og egnede til montering, således at den ene placeres i køretøjets venstre, den anden dets højre side og/eller den ene fremadrettet og den anden bagudrettet, kan de to indleverede prøveeksemplarer være identiske og egnede til montering alene i højre eller alene i venstre side af køretøjet og/eller alene fremadrettet eller alene bagudrettet.

4. MÆRKNING

4.1. Sidemarkeringslygter, som indleveres til godkendelse:

4.2. skal være påført ansøgerens fabriks- eller varemærke; dette skal være let læseligt og ikke sletbart

4.3. skal, med undtagelse af lygter med ikke udskiftelige lyskilder, være forsynet med let læselig og ikke sletbar mærkning, der angiver:

a) den foreskrevne kategori af glødelampe(r); og/eller

b) den særlige identifikationskode for lyskildemodulet

4.4. skal omfatte et areal af tilstrækkelig størrelse til godkendelsesmærket og de i punkt 5.4 nedenfor beskrevne tillægssymboler; dette areal skal være angivet på de i punkt 3.2.1 ovenfor omhandlede tegninger.

4.5. skal, hvis der er tale om lygter med ikke udskiftelige lyskilder eller lyskildemodul(er), være mærket med spændingsområdets nominelle spænding og det nominelle wattforbrug.

4.6. Hvis der er tale om lygter med lyskildemodul(er), skal lyskildemodulet være forsynet med:

4.6.1. ansøgerens fabriks- eller varemærke; dette skal være let læseligt og ikke sletbart

4.6.2. modulets særlige identifikationskode; denne skal være let læselig og ikke sletbar; den særlige identifikationskode skal omfatte begyndelsesbogstaverne »MD« for »MODUL«, efterfulgt af godkendelsesmærket uden den i punkt 5.4.1.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn; den særlige identifikationskode skal være angivet i de i punkt 3.2.1 ovenfor omhandlede tegninger godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger

4.6.3. mærkning med nominel spænding og wattforbrug.

5. GODKENDELSE

5.1. Såfremt de to sidemarkeringslygter, som er indleveret til godkendelse i henhold til punkt 3.2.3 ovenfor, opfylder dette regulativs forskrifter, meddeles godkendelse.

5.2. Der tildeles et godkendelsesnummer til hver godkendt type. De første to cifre skal angive den ændringsserie, som omfatter de seneste større tekniske ændringer af regulativet på udstedelsestidspunktet for godkendelsen. Samme kontraherende part må ikke tildele samme nummer til en anden type sidemarkeringslygte, som er omfattet af dette regulativ, med mindre der er tale om udvidelse af godkendelsen til at omfatte en sidemarkeringslygte, som afviger alene hvad angår farven på det udsendte lys.

5.3. Meddelelse om godkendelse eller udvidelse eller nægtelse af godkendelse af en type sidemarkeringslygte sendes til de kontraherende parter i overenskomsten, som anvender dette regulativ, ved hjælp af en formular, der er i overensstemmelse med modellen i bilag 2 til dette regulativ.

5.4. I det i punkt 4.4. ovenfor omhandlede areal skal sidemarkeringslygter, som er i overensstemmelse med en type, der er godkendt efter dette regulativ, foruden det i punkt 4.2 og 4.3 eller 4.4 foreskrevne mærke være forsynet med:

5.4.1. et internationalt godkendelsesmærke bestående af: 5.4.1.1. en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse ( 2 ), samt 5.4.1.2. det i punkt 5.2 ovenfor foreskrevne godkendelsesnummer

5.4.2. tillægssymbolet »SM1« eller »SM2«.

5.4.3. De to cifre i godkendelsesnummeret, som angiver den ændringsserie, som var i kraft på tidspunktet for udstedelsen af godkendelsen, kan være påført nær ovenstående tillægssymbol.

5.4.4. På anordninger med reduceret lysfordeling, jf. punkt 2.5 i bilag 4 til dette regulativ, påføres en lodret pil, der udgår fra den vandrette del og peger nedad.

5.5. De i punkt 5.4.1-5.4.3 ovenfor omhandlede mærker og symboler skal være ikke sletbare og letlæselige, også når anordningen er monteret på køretøjet.

5.6. Når sammenbyggede, kombinerede eller i hinanden indbyggede lygter opfylder forskrifterne i flere regulativer, kan der påføres ét enkelt internationalt godkendelsesmærke, forudsat de pågældende lygter ikke er sammenbygget eller kombineret med eller gensidigt indbygget i (en) lygte(r), som ikke opfylder nogen af disse regulativer.

5.6.1. Godkendelsesmærket skal bestå af en cirkel, der omgiver bogstavet »E« efterfulgt af kendingsnummeret for det land, der har meddelt godkendelsen; et godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at:

5.6.1.1. det er synligt, efter at lygterne er monteret

5.6.1.2. ingen lysoverførende del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes.

5.7. Identifikationssymbolet skal for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af regulativet på tidspunktet for udstedelsen af godkendelsen, være anbragt:

5.7.1. enten på den pågældende lysemitterende overflade eller

5.7.2. i en gruppe, på en sådan måde, at hver lygte tydeligt kan identificeres (tre mulige eksempler herpå er givet i eksempel 2 i bilag 3).

5.8. Komponenterne i et enkelt godkendelsesmærke må ikke være mindre end den mindstestørrelse, som foreskrives for det mindste af de enkelte mærker i det regulativ, i henhold til hvilket godkendelsen er meddelt.

5.9. Der tildeles et godkendelsesnummer til hver godkendt type. Samme aftalepart må ikke tildele samme nummer til en anden type enhed, som er omfattet af dette regulativ.

5.10. I bilag 3 til dette regulativ findes eksempler på godkendelsesmærkets udformning for en enkelt lygte (eksempel 1) og for en enhed (eksempel 2).

5.11. For lygter, som er sammenbygget med en type forlygte, hvis lygteglas også anvendes til andre typer forlygter: Bestemmelserne i punkt 5.6-5.9 ovenfor finder anvendelse.

5.11.1. Hvis der imidlertid til forskellige typer forlygter eller lygteenheder med en forlygte anvendes samme lygteglas, kan dette være påført de forskellige godkendelsesmærker vedrørende disse typer af forlygter eller lygteenheder, forudsat at forlygtens hus, uanset at dette ikke kan adskilles fra lygteglasset, er påført godkendelsesmærket for de faktiske funktioner. Anvendes samme lygtehus til forskellige forlygtetyper, kan de forskellige godkendelsesmærker være påført på dette.

5.11.2. Bilag 3 til dette regulativ indeholder eksempler på godkendelsesmærker til lygter, som er sammenbygget med en forlygte (eksempel 3).

5.12. Godkendelsesmærket skal være letlæseligt og ikke sletbart. Det kan være anbragt på en indvendig eller udvendig del (gennemsigtig eller ej) af anordningen, som ikke må kunne fjernes fra den gennemsigtige del af anordningen, som udsender lyset. Under alle omstændigheder skal mærkningen være synlig, når anordningen er monteret på køretøjet, eller når en bevægelig del som f.eks. kølerhjelmen, bagagerumsklappen eller en dør åbnes.

6. ALMINDELIGE FORSKRIFTER

6.1. Sidemarkeringslygter, der indgives til godkendelse, skal være i overensstemmelse med forskrifterne i regulativets punkt 7 og 8.

6.2. Sidemarkeringslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte egenskaber.

6.3. Ved lyskildemoduler kontrolleres følgende:

6.3.1. Lyskildemodulet skal være konstrueret således, at: a) hvert lyskildemodul kun kan monteres i den angivne, korrekte position og kun kan fjernes ved brug af værktøj b) hvis der anvendes mere end ét lyskildemodul i lygtehuset for anordningen, må der i det samme lygtehus ikke kunne byttes om på lyskildemoduler med forskellige egenskaber.

6.3.2. Der må ikke kunne manipuleres med lyskildemodulet/-modulerne.

▼M1

6.3.3. Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde.

▼B

6.4. For så vidt angår udskiftelige glødelamper:

6.4.1. Der kan anvendes en hvilken som helst kategori af glødelamper, som er godkendt i henhold til regulativ nr. 37, forudsat der ikke er angivet nogen anvendelsesbegrænsninger i nævnte regulativ og de ændringer dertil, som er i kraft på tidspunktet for ansøgning om typegodkendelse.

6.4.2. Anordningen skal være konstrueret således, at glødelampen kun kan placeres i den korrekte position.

6.4.3. Glødelampens fatning skal opfylde forskrifterne i IEC publikation 60061. Databladet vedrørende fatningen for den anvendte kategori glødelampe finder anvendelse.

7. LYSSTYRKE

7.1. De to indgivne eksemplarer skal hver have en lysstyrke på:







Kategori sidemarkeringslygte SM1 SM2 7.1.1. Minimumslysstyrke I referenceaksen 4,0 cd 0,6 cd Inden for det angivne vinkelfelt ud over ovennævnte 0,6 cd 0,6 cd 7.1.2. Maksimumslysstyrke Inden for det angivne vinkelfelt (1) 25,0 cd 25,0 cd 7.1.3. Vinkelfelt Vandret ± 45° ± 30° Lodret ± 10° ± 10° ( 1 ) Hertil kommer, at den maksimale lysstyrke ved røde sidemarkeringslygter er begrænset til 0,25 cd i vinkelfeltet fra 60° til 90° i vandret retning og ± 20° i lodret retning mod køretøjets forende.

7.1.4. Hvis en lygte er forsynet med mere end én lyskilde:

skal lygten opfylde kravene med hensyn til minimumslysstyrke, hvis en af lyskilderne svigter, og

maksimumslysstyrken må ikke overskrides, når alle lyskilderne er tændt.

Alle lyskilder, som er forbundet i serier, betragtes som én lyskilde.

7.2. Uden for referenceaksen og inden for de vinkelfelter, som er fastlagt i figurerne i bilag 1, gælder, at hver af de to sidemarkeringslygters lysstyrke:

7.2.1. i hver retning svarende til punkterne i den oversigt for lysfordeling, som er indeholdt i bilag 4, skal være mindst lig med produktet af det minimum, som er anført i punkt 7.1, og den procent, som oversigten angiver for den pågældende retning

7.2.2. i ingen retning, hvorfra sidemarkeringslygten kan iagttages, må overskride det maksimum, som er anført i punkt 7.1 ovenfor.

7.2.3. Forskrifterne i pkt. 2.2 i bilag 4 til dette regulativ vedrørende lokale styrkevariationer skal være overholdt.

7.3. I bilag 4, hvortil der henvises i punkt 7.2.1, findes nærmere oplysninger om de målemetoder, der skal anvendes.

▼M1

8. LYSETS FARVE

Farven af det lys, der udsendes inden for området af det lysfordelingsgitter, der er defineret i punkt 2 i bilag 4, skal være gul. Hvis den bageste sidemarkeringslygte er sammenbygget eller kombineret med eller indbygget i den bagudrettede positionslygte, den bagudrettede endemarkeringslygte, tågebaglygten eller stoplygten, eller er sammenbygget med eller har en del af sin lysemitterende flade fælles med den bagudvendende refleksanordning, kan den dog være rød. Til kontrol af disse kolorimetriske specifikationer anvendes den prøvningsmetode, der er beskrevet i punkt 9 i dette regulativ. Uden for dette område må der ikke kunne observeres nogen skarp farvevariation.

For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med de relevante underpunkter i punkt 9.1 i dette regulativ.

▼M1 —————

▼M1

9. PRØVNINGSFORSKRIFTER

9.1. Alle målinger, både fotometriske og kolorimetriske, foretages:

9.1.1. Hvis der er tale om en lygte med udskiftelig lyskilde, hvis denne ikke forsynes med strøm fra en elektronisk lyskilderegulering, med en ufarvet eller farvet standardglødelampe i den kategori, der er foreskrevet for anordningen, tilført den spænding, der er nødvendig for at frembringe den påkrævede referencelysstrøm for den pågældende glødelampekategori.

9.1.2. Hvis der er tale om en lygte med ikke udskiftelige lyskilder (glødelamper og andre) ved henholdsvis 6,75 V, 13,5 V eller 28,0 V.

9.1.3. Hvis der er tale om et system, der anvender elektronisk lyskilderegulering, der er en del af lygten ( 3 ), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V.

9.1.4. Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.

9.2. Fabrikanten skal til prøvelaboratoriet levere den elektroniske lyskilderegulering, der er nødvendig for forsyning af lyskilden og de relevante funktioner.

9.3. Den spænding, lygten skal tilføres, noteres in meddelelsesformularen i bilag 2 til dette regulativ.

▼M1

9.4. Afgrænsningerne af den synlige overflade i retning af en lyssignalanordnings referenceakse skal bestemmes.

▼B

10. ÆNDRING AF EN TYPE SIDEMARKERINGSLYGTE OG UDVIDELSE AF GODKENDELSE

10.1. Enhver ændring af en type sidemarkeringslygte skal meddeles den administrative myndighed, som har godkendt lygten. Myndigheden kan derefter enten:

10.1.1. vurdere, at de foretagne ændringer ikke har en væsentlig negativ virkning, og at sidemarkeringslygten under alle omstændigheder stadig opfylder kravene eller

10.1.2. kræve en yderligere prøvningsrapport fra den tekniske tjeneste, som er ansvarlig for udførelse af prøvningen.

10.2. De parter i overenskomsten, som anvender dette regulativ, underrettes om, hvorvidt godkendelse er meddelt eller nægtet, med angivelse af ændringer, efter proceduren i punkt 5.3 ovenfor.

10.3. Den kompetente myndighed, som meddeler udvidelse af en godkendelse, tildeler et serienummer til enhver meddelelsesformular, som udfærdiges vedrørende en sådan udvidelse, og underretter de øvrige kontraherende parter i overenskomsten, der anvender dette regulativ, herom ved hjælp af en meddelelse svarende til modellen i bilag 2 til dette regulativ.

11. PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

11.1. Sidemarkeringslygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 7 og 8 ovenfor.

▼M1

11.2. De minimumskrav til procedurerne for kontrol af produktionens overensstemmelse, som er fastsat i bilag 5 til dette regulativ, skal overholdes.

11.3. De mindstekrav til prøvetagning ved en inspektør, som er fastlagt i bilag 6 til dette regulativ, skal overholdes.

▼B

11.4. Den kompetente myndighed, som har meddelt godkendelse, kan til hver en tid efterprøve de metoder til overensstemmelsesprøvning, som anvendes på de enkelte produktionsanlæg. Der foretages normalt en inspektion hvert andet år.

12. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

12.1. Den godkendelse, som er meddelt for en sidemarkeringslygte, kan inddrages, hvis ovenstående betingelser ikke er opfyldt.

12.2. Hvis en kontraherende part, der anvender dette regulativ, inddrager en tidligere meddelt godkendelse, underretter han straks de andre kontraherende parter, der anvender dette regulativ, herom ved hjælp af en formular svarende til modellen i bilag 2 til dette regulativ.

13. ENDELIGT OPHØR AF PRODUKTIONEN

Hvis indehaveren af godkendelsen endeligt indstiller produktionen af en sidemarkeringslygte, som er godkendt i henhold til dette regulativ, skal han underrette den myndighed, som har udstedt godkendelsen, herom. Ved modtagelse af den pågældende meddelelse skal myndigheden underrette de øvrige kontraherende parter i overenskomsten, der anvender dette regulativ, herom ved hjælp af en formular svarende til modellen i bilag 2 til dette regulativ.

14. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, der anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

15. OVERGANGSBESTEMMELSER

15.1. Fra den officielle ikrafttrædelsesdato for supplement 3 til dette regulativ må ingen kontraherende part, som anvender dette regulativ, nægte at meddele ECE-godkendelse i henhold til dette regulativ som ændret ved supplement 3.

15.2. Fra 24 måneder efter ikrafttrædelsesdatoen for supplement 3 til regulativet må kontraherende parter, som anvender dette regulativ, kun meddele ECE-godkendelse, hvis den type sidemarkeringslygte, som skal godkendes, opfylder kravene i dette regulativ som ændret ved supplement 3.

15.3. Kontraherende parter, der anvender dette regulativ, må ikke nægte at meddele udvidelse af godkendelser i henhold til dette regulativ i dets oprindelige form og med efterfølgende supplementer.

15.4. Kontraherende parter, der anvender dette regulativ, skal fortsat meddele godkendelse for de typer sidemarkeringslygter, som opfylder forskrifterne i dette regulativ i dets oprindelige form og med efterfølgende supplementer, i en periode på 12 måneder efter ikrafttrædelsen af supplement 3 til dette regulativ.

15.5. ECE-godkendelser, som er meddelt i henhold til dette regulativ tidligere end 12 måneder efter ikrafttrædelsen, og enhver udvidelse af godkendelser, herunder udvidelser meddelt i henhold til dette regulativ i dets oprindelige form og med efterfølgende supplementer, som er meddelt efterfølgende, forbliver gyldige på ubestemt tid. Når en type sidemarkeringslygte, som er godkendt i henhold til dette regulativ i dets oprindelige form og med efterfølgende supplementer, opfylder forskrifterne i dette regulativ som ændret ved supplement 3, underretter den kontraherende part, som meddelte godkendelsen, de øvrige kontraherende parter, som anvender dette regulativ, herom.

15.6. Ingen kontraherende part, som anvender dette regulativ, kan nægte at godkende en type sidemarkeringslygte, der er godkendt i henhold til supplement 3 til dette regulativ.

15.7. I 36 måneder efter ikrafttrædelsesdatoen for supplement 3 til dette regulativ kan ingen kontraherende part, der anvender dette regulativ, nægte at godkende en type sidemarkeringslygte, som er godkendt i henhold til regulativet i dets oprindelige form og med efterfølgende supplementer.

15.8. 36 måneder efter ikrafttrædelsesdatoen for supplement 3 til dette regulativ, kan de kontraherende parter, der anvender dette regulativ, nægte salg af en type sidemarkeringslygte, som ikke opfylder forskrifterne i supplement 3 til dette regulativ, medmindre der er tale om en sidemarkeringslygte beregnet til montering på ibrugtagne køretøjer.

15.9. Kontraherende parter, der anvender dette regulativ, skal fortsat udstede godkendelser til sidemarkeringslygter på grundlag af eventuelle tidligere supplementer til regulativet, forudsat der er tale om udskiftningssidemarkeringslygter til montering på ibrugtagne køretøjer.

15.10. Fra den officielle ikrafttrædelsesdato for supplement 3 til dette regulativ må ingen kontraherende part, som anvender dette regulativ, forbyde montering på et køretøj af en sidemarkeringslygte, der er godkendt i henhold til dette regulativ som ændret ved supplement 3 til dette regulativ.

15.11. Kontraherende parter, der anvender dette regulativ, skal fortsat tillade montering på et køretøj af en sidemarkeringslygte, der er godkendt i henhold til dette regulativ i dets oprindelige form og med efterfølgende supplementer, i en periode på 48 måneder efter ikrafttrædelsesdatoen for supplement 3 til ændringsserie 00.

15.12. Efter udløbet af en periode på 48 måneder efter ikrafttrædelsesdatoen for supplement 3 til dette regulativ kan de kontraherende parter, der anvender dette regulativ, forbyde montering af en sidemarkeringslygte, som ikke opfylder forskrifterne i dette regulativ som ændret ved supplement 3, på et nyt køretøj, for hvilket der blev meddelt national typegodkendelse eller individuel godkendelse mere end 24 måneder efter ikrafttrædelsen af supplement 3.

15.13. Efter udløbet af en periode på 60 måneder efter ikrafttrædelsesdatoen kan de kontraherende parter, der anvender dette regulativ, forbyde montering af en sidemarkeringslygte, som ikke opfylder forskrifterne i dette regulativ som ændret ved supplement 3, på et nyt køretøj, som blev registreret første gang mere end 60 måneder efter ikrafttrædelsen af supplement 3 til dette regulativ.









BILAG 1

PÅKRÆVEDE MINIMUMSVINKLER FOR DEN RUMLIGE LYSFORDELING

Mindsteværdi for vertikalvinkler, SM1 og SM2:

Vinklen på 10 ° under vandret kan reduceres til 5 ° ved lygter med en monteringshøjde lig med eller mindre end 750 mm over jorden.

Mindsteværdier for horisontalvinkler, SM1:

Mindsteværdier for horisontalvinkler, SM2:









BILAG 2

MEDDELELSE

(Største format: A4 (210 x 297 mm))

►(1) M1









BILAG 3

▼M1

EKSEMPLER PÅ UDFORMNING AF GODKENDELSESMÆRKER

▼B

Eksempel 1 a)

a = 5 mm min.

Anordningen med ovenstående godkendelsesmærke er en sidemarkeringslygte godkendt i Det Forenede Kongerige (E11) i henhold til regulativ nr. 91 under godkendelsesnummer 216. Den lodrette pil, der udgår fra en vandret streg og peger nedad, angiver en tilladt monteringshøjde for anordningen på 750 mm eller derunder over jordhøjde.

NB: Det nummer, der er findes tæt på symbolet »SM1«, angiver, at godkendelsen blev meddelt i overensstemmelse med forskrifterne i regulativet i dets oprindelige form.

Eksempel 1 b)

a = 5 mm min.

Eksempel 2

Forenklet mærkning ved aggregater med flere lygter, som er en del af samme enhed

MODEL A

MODEL B

MODEL C

NB: De tre eksempler på godkendelsesmærker (model A, B og C) viser tre mulige varianter af mærkningen på en lygte eller et lyssignal, når der indgår to eller flere sammenbyggede, kombinerede eller i hinanden indbyggede lygter i samme enhed.

Det viste godkendelsesmærke angiver, at anordningen er godkendt i Nederlandene (E4) under godkendelsesnummer 3333 og omfatter:

En bag- og siderefleksanordning af klasse IA, godkendt i henhold ændringsserie 02 til regulativ nr. 3

en bageste retningsviserblinklygte i kategori 2a, godkendt i henhold til ændringsserie 01 til regulativ nr. 6

en baglygte (R), godkendt i henhold til ændringsserie 01 til regulativ nr. 7

en tågebaglygte (F), godkendt i henhold til ændringsserie 01 til regulativ nr. 38

en baklygte (AR), godkendt i henhold til ændringsserie 01 til regulativ nr. 23

en stoplygte (S1), godkendt i henhold til ændringsserie 01 til regulativ nr. 7

en sidemarkeringslygte (SM1), godkendt i henhold til nærværende regulativ i dets oprindelige form.

I hinanden indbygget lygte og forlygte

Eksempel 3

Ovenstående eksempel svarer til mærkning af et lygteglas, der er bestemt til brug i en af følgende typer forlygter:

Enten : en forlygte, som har nærlys bestemt til begge færdselsretninger og fjernlys med maksimal lysstyrke mellem 86 250 og 101 250 candela, godkendt i Tyskland (E1) i overensstemmelse med forskrifterne i regulativ nr. 8 som ændret ved ændringsserie 02; som gensidigt indbygget i en forreste retningsviserblinklygte godkendt i henhold til ændringsserie 01 til regulativ nr. 6 og sammenbygget med en sidemarkeringslygte i henhold til nærværende regulativ i dets oprindelige form.

eller : en forlygte, som har nærlys bestemt til begge færdselsretninger og fjernlys, og som er godkendt i Tyskland (E1) efter forskrifterne i regulativ nr. 1 som ændret ved ændringsserie 01 og er gensidigt indbygget i samme forblinklygte og i samme sidemarkeringslygte som ovennævnte.

eller blot : en af ovennævnte forlygter, godkendt som enkeltlygte.

Forlygtehuset skal være påført det eneste gyldige godkendelsesnummer, f.eks.:

Eksempel 4

Lyskildemoduler

MD E3 17325

Lyskildemodulet, forsynet med den ovenfor viste identifikationskode, er blevet godkendt sammen med en lygte, som er godkendt i Italien (E 3) med godkendelsesnummer 17325.









BILAG 4

FOTOMETRISKE MÅLINGER

1. Målemetoder

1.1. Ved fotometrisk måling skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger, som opfylder følgende forskrifter: 1.2.1. måleafstanden er således, at loven om omvendt proportionalitet med kvadratet på afstanden kan anvendes 1.2.2. måleudstyret er således, at modtagerens vinkelåbning set fra signallysets referencecentrum er mellem 10 minutter og 1 grad 1.2.3. kravet om styrke anses for opfyldt for en given observationsretning, når dette krav er opfyldt i en retning, der højst afviger en fjerdedel grad fra observationsretningen.

1.3. Hvis anordningen kan monteres på køretøjet i mere end én position eller inden for et område af forskellige positioner, skal de fotometriske målinger gentages for hver position eller for yderpositionerne i referenceaksens område som nærmere angivet af fabrikanten.

1.4. Retningen H = 0° og V = 0° svarer til referenceaksen. (På køretøjet er denne vandret og vinkelret med køretøjets vandrette midterplan og orienteret i det påbudte synsfelts retning). Den går igennem referencecentret.

2. Oversigt over lysfordeling

2.1. Sidemarkeringslygtekategori SM1

2.1.1. Mindsteværdier:

0,6 cd på andre punkter end referenceaksen, hvor den skal udgøre 4,0 cd.

2.1.2. Maksimale værdier:

25,0 cd overalt.

2.2. Sidemarkeringslygtekategori SM2

2.2.1. Mindsteværdier:

0,6 cd overalt.

2.2.2. Maksimale værdier:

25,0 cd overalt.

2.3. For sidemarkeringslygtekategori SM1 og SM2 kan det være tilstrækkeligt kun at afprøve fem punkter, der udvælges af kontrolmyndigheden.

2.4. Inden for det lysfordelingsfelt, der ovenfor vises som et gitter, skal lyset være ensartet, dvs. lysstyrken i alle retninger i et givet felt i gitteret skal have den mindsteværdi, der er angivet som en procentdel i gitteret.

2.5. Hvis en anordning imidlertid er beregnet til montering i en højde på eller under 750 mm over jorden, måles den fotometriske styrke kun op til en nedadgående vinkel på 5°.

3. Fotometriske målinger på lygter

De fotometriske specifikationer afprøves:

▼M1

3.1. For ikke udskiftelige lyskilder (glødelamper og andet):

med de lyskilder, som forefindes i lygten, i overensstemmelse med det relevante underpunkt i punkt 9.1 i dette regulativ.

▼B

3.2. For udskiftelige glødelamper:

ved glødelamper på 6,75 V, 13,5 V eller 28,0 V korrigeres de frembragte lysstyrkeværdier. Korrektionsfaktoren er forholdet mellem referencelysstrømmen og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). Den faktiske lysstrøm fra hver glødelampe må ikke afvige mere end ± 5 % fra gennemsnitsværdien. I stedet kan der i hver enkelt position efter tur anvendes en standardglødelampe, der arbejder ved sin referencelysstrøm, idet de enkelte målinger i hver position sammenlægges.

3.3. For enhver signallygte, bortset fra anordninger med glødelampe(r), gælder, at lysstyrken, målt efter et minuts og efter 30 minutters drift, skal opfylde mindste- og maksimumkravene. Lysstyrkefordelingen efter ét minuts drift kan beregnes ud fra lysstyrkefordelingen efter 30 minutters drift ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.









▼M1

BILAG 5

▼B

MINDSTEKRAV TIL METODER TIL KONTROL AF PRODUKTIONENS OVERENSSTEMMELSE

1. GENERELT

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske præstationer anses masseproducerede sidemarkeringslygter ikke for uoverensstemmende, såfremt — ved prøvning af de fotometriske præstationer af en på tilfældig måde udtaget sidemarkeringslygte udstyret enten med standardglødelampe eller med ikke udskiftelig lyskilde (glødelampe eller andet) — og når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for sidemarkeringslygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af sidemarkeringslygterne med en anden standardglødelampe.

1.3. Kromaticitetskoordinaterne skal være overholdt, når sidemarkeringslygte er udstyret med en standardglødelampe, eller — for sidemarkeringslygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i sidemarkeringslygten.

2. MINDSTEKRAV TIL KONTROL AF PRODUKTIONENS OVERENSSTEMMELSE VED FABRIKANTEN

For hver type sidemarkeringslygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne udføres i overensstemmelse med dette regulativs bestemmelser.

Hvis en prøveudtagning ikke er i overensstemmelse med den pågældende prøvningstype, udtages og prøves yderligere eksemplarer. Fabrikanten træffer de nødvendige foranstaltninger for at sikre, at produktionen bringes i overensstemmelse.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Prøvningsmetoder

2.2.1. Prøvningerne udføres generelt i overensstemmelse med metoderne i dette regulativ.

2.2.2. Ved alle overensstemmelsesprøvninger, som foretages af fabrikanten, kan der efter tilladelse fra den kompetente myndighed, der er ansvarlig for godkendelsesprøvningerne, benyttes ækvivalente metoder. Fabrikanten skal godtgøre, at de anvendte metoder giver de samme resultater som de metoder, der er foreskrevet i dette regulativ.

2.2.3. Anvendelsen af punkt 2.2.1 og 2.2.2 kræver regelmæssig kalibrering af prøvningsapparaturet, og målingerne skal sammenholdes med de målinger, der udføres af en kompetent myndighed.

2.2.4. I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning.

2.3. Prøvetagningens art

Der udtages på tilfældig måde prøver af sidemarkeringslygter fra en ensartet produktionsbatch. Ved en ensartet batch forstås et sæt sidemarkeringslygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog samle resultaterne for samme type hidrørende fra flere fabrikker, som drives med samme kvalitetssystem og samme kvalitetsstyring.

2.4. Målte og registrerede fotometriske egenskaber

Den udtagne lygte underkastes fotometrisk efterprøvning af mindsteværdierne i de i bilag 4 angivne punkter og af de foreskrevne kromaticitetskoordinater.

▼M1

2.5. Godkendelseskriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge acceptkriterier for produkterne med henblik på opfyldelse af forskrifterne for prøvning af produktionens overensstemmelse i punkt 11.1 i dette regulativ.

Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå stikprøvekontrollen i overensstemmelse med bilag 6 (første prøveudtagning).









BILAG 6

▼B

MINDSTEKRAV TIL PRØVEUDTAGNING VED EN INSPEKTØR

1. GENERELT

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske ydelser anses masseproducerede sidemarkeringslygter ikke for uoverensstemmende, såfremt — ved prøvning af de fotometriske præstationer af en på tilfældig måde udtaget sidemarkeringslygte udstyret enten med standardglødelampe eller med ikke udskiftelig lyskilde (glødelampe eller andet) — og når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for sidemarkeringslygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af sidemarkeringslygterne med en anden standardglødelampe. 1.2.3. Der ses bort fra sidemarkeringslygter med åbenbare fejl.

1.3. Kromaticitetskoordinaterne skal være overholdt, når sidemarkeringslygten er udstyret med en standardglødelampe, eller — for sidemarkeringslygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i sidemarkeringslygten.

2. FØRSTE PRØVEUDTAGNING

Ved første prøveudtagning udtages fire sidemarkeringslygter på tilfældig måde. Det første sæt på to prøveeksemplarer mærkes A og det andet sæt B.

2.1. Produktionen anses ikke for uoverensstemmende

2.1.1. Efter udtagning af prøver ved den i figur 1 i dette bilag viste procedure anses masseproducerede sidemarkeringslygter ikke for uoverensstemmende, såfremt afvigelserne af de målte værdier for sidemarkeringslygterne i de ugunstige retninger er:

2.1.1.1. prøve A



A1: én sidemarkeringslygte 0 % én sidemarkeringslygte ikke mere end 20 % A2: begge sidemarkeringslygter mere end 0 % men ikke mere end 20 % gå til prøve B

2.1.1.2. prøve B



B1: begge sidemarkeringslygter 0 %

2.1.2. eller såfremt betingelserne i punkt 1.2.2 for prøve A er opfyldt.

2.2. Produktionen anses for uoverensstemmende

2.2.1. Efter udtagning af prøver ved den i fig. 1 i dette bilag viste procedure anses masseproducerede sidemarkeringslygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for sidemarkeringslygterne er:

2.2.1.1. prøve A



A3: én sidemarkeringslygte ikke mere end 20 % én sidemarkeringslygte mere end 20 % men ikke mere end 30 %

2.2.1.2. prøve B



B2: i tilfælde af A2 én sidemarkeringslygte mere end 0 % men ikke mere end 20 % én sidemarkeringslygte ikke mere end 20 % B3: i tilfælde af A2 en sidemarkeringslygte 0 % én sidemarkeringslygte mere end 20 % men ikke mere end 30 %

2.2.2. eller såfremt betingelserne i punkt 1.2.2. for prøve A ikke er opfyldt.

2.3. Inddragelse af godkendelse

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 12 vil blive bragt i anvendelse, hvis afvigelserne af de målte værdier for sidemarkeringslygterne er:

2.3.1. prøve A



A4: én sidemarkeringslygte ikke mere end 20 % én sidemarkeringslygte mere end 30 % A5: begge sidemarkeringslygter mere end 20 %

2.3.2. prøve B



B4: i tilfælde af A2 én sidemarkeringslygte mere end 0 % men ikke mere end 20 % én sidemarkeringslygte mere end 20 % B5: i tilfælde af A2 begge sidemarkeringslygter mere end 20 % B6: i tilfælde af A2 en sidemarkeringslygte 0 % én sidemarkeringslygte mere end 30 %

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to sidemarkeringslygter og en fjerde prøve D bestående af to sidemarkeringslygter fra beholdningen af enheder, som er produceret efter justering.

3.1. Produktionen anses ikke for uoverensstemmende

3.1.1. Efter udtagning af prøver ved den i fig. 1 i dette bilag viste procedure anses masseproducerede sidemarkeringslygter ikke for uoverensstemmende, såfremt afvigelserne af de målte værdier for sidemarkeringslygterne er:

3.1.1.1. prøve C



C1: en sidemarkeringslygte 0 % én sidemarkeringslygte ikke mere end 20 % C2: begge sidemarkeringslygter mere end 0 % men ikke mere end 20 % gå til prøve D

3.1.1.2. prøve D



D1: i tilfælde C2 begge sidemarkeringslygter 0 %

3.1.2. eller hvis betingelserne i punkt 1.2.2 for prøve C er opfyldt.

3.2. Produktionen anses for uoverensstemmende

3.2.1. Efter udtagning af prøver ved den i fig. 1 i dette bilag viste procedure anses masseproducerede sidemarkeringslygter for uoverensstemmende, og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for sidemarkeringslygterne er:

3.2.1.1. prøve D



D2: i tilfælde C2 én sidemarkeringslygte mere end 0 % men ikke mere end 20 % én sidemarkeringslygte ikke mere end 20 %

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Inddragelse af godkendelse

Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 12 vil blive bragt i anvendelse, hvis afvigelserne af de målte værdier for sidemarkeringslygterne er:

3.3.1. prøve C



C3: én sidemarkeringslygte ikke mere end 20 % én sidemarkeringslygte mere end 20 % C4: begge sidemarkeringslygter mere end 20 %

3.3.2. prøve D



D3: i tilfælde C2 én sidemarkeringslygte 0 eller mere end 0 % én sidemarkeringslygte mere end 20 %

3.3.3. eller hvis betingelserne i punkt 1.2.2 for prøve C og D ikke er opfyldt.

Figur 1